
AVIZ

asupra propunerii legislative pentru modificarea 
Legii nr. 188/1999 privind statutul funcţionarilor publici 
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr. 188/1999 privind statutul funcţionarilor publici,  trimisă cu adresa nr. P.L.x-577 din 24 septembrie 2008, înregistrată  sub nr. 31/923 din 26 septembrie 2008.
Senatul a respins propunerea legislativă în şedinţa din 17 septembrie 2008.

Camera Deputaţilor este Cameră decizională în cazul acestei iniţiative legislative conform prevederilor art. 75 alin. (1) şi (3) din Constituţia României, republicată, şi ale art. 92 alin.(9) pct. 2 din Regulamentul Camerei Deputaţilor, republicat.                                                                                                               
Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 27 ianuarie 2009.

Membrii comisiei au examinat propunerea legislativă supusă avizării, expunerea de motive, avizul negativ al Consiliului Legislativ nr. 439/14.04.2008, precum  şi punctul de vedere al Guvernului, transmis cu adresa nr. 1708/D.P.S.G./ 23 .07.2008.  

În urma dezbaterilor, cu unanimitate de voturi, s-a hotărât avizarea negativă a propunerii legislative, întrucât prin deciziile Curţii Constituţionale nr. 482/2006 precum şi 787/2007 dispoziţiile avute în vedere a fi abrogate au fost declarate constituţionale.

În raport de obiectul şi conţinutul său, propunerea legislativă face parte din categoria legilor organice.

